Translate the text from Welsh to English.



 
Heddiw rydym yn nodi Wythnos Ymwybyddiaeth o Droseddau Casineb, ymgyrch flynyddol i godi ymwybyddiaeth, annog pobl i gofnodi troseddau casineb, ac ysbrydoli pobl i gydweithio i atal yr amarch hwn. Cymru gynhwysol yw gweledigaeth Llywodraeth Cymru lle gall pobl o bob cefndir ffynnu, a lle nad oes lle i senoffobia, hiliaeth na chulni. Rydym yn benderfynol o gael gwared ar droseddau casineb a sicrhau nad yw pobl yn dioddef yn dawel.


Thema Wythnos Ymwybyddiaeth o Droseddau Casineb 2019 yw 'Gwell Cariad na Chasineb'. Mae hon yn neges berthnasol i'w hystyried yng nghyd\-destun y ffaith ein bod ar fin ymadael â'r UE a'r drafodaeth gynyddol gynhennus ym maes gwleidyddiaeth ac yn y cyfryngau. Mae ymddygiad hiliol neithiwr yn y gêm bel\-droed gymhwyso Ewropeaidd ym Mwlgaria yn enghraifft arall o agweddau atgas, ac rydym yn ei gondemnio'n llwyr. 


Ers Refferendwm yr UE, gwelwyd cynnydd nodedig yn yr adroddiadau sy'n ymwneud â throseddau casineb. Mae'r cynnydd hwn wedi'i weld yn nifer y troseddau casineb a gofnodwyd gan heddluoedd a Chanolfan Genedlaethol Adrodd am Droseddau Casineb a Chymorth a gyllidir gan Lywodraeth Cymru, ac yn nifer yr adroddiadau anecdotaidd lle mae unigolion yn dweud nad ydynt wedi rhoi gwybod amdanynt am nad oedd ganddynt ffydd y byddai erlyniad yn dilyn.


Ar 15 Hydref, cyhoeddodd y Swyddfa Gartref Ystadegau Troseddau Casineb Cymru a Lloegr ar gyfer 2018/2019\. Mae'r ystadegau yn dangos cynnydd o 17% yn y troseddau casineb a gofnodwyd ledled Cymru o gymharu â 2017/2018\. Mae hyn yn cymharu â chynnydd cyffredinol o 10% ar draws Cymru a Lloegr. Cofnodwyd 3,932 o droseddau casineb ar draws pedair ardal yr Heddlu yng Nghymru, ac o'r troseddau hyn:


* roedd 2,676 (68%) ohonynt yn droseddau casineb a oedd yn ymwneud â hiliaeth;
* roedd 751 (19%) ohonynt yn droseddau casineb a oedd yn ymwneud â chyfeiriadedd rhywiol;
* roedd 206 (5%) ohonynt yn droseddau casineb a oedd yn ymwneud â chrefydd;
* roedd 443 (11%) ohonynt yn droseddau casineb a oedd yn ymwneud ag anabledd;
* roedd 120 (3%) ohonynt yn droseddau casineb a oedd yn ymwneud â phobl drawsryweddol.


Mae'r ystadegau yn adlewyrchu'r gwaith caled sy'n cael ei wneud ledled Cymru gan heddluoedd, y Trydydd Sector a Chanolfan Genedlaethol Adrodd am Droseddau Casineb a Chymorth (sy'n cael ei rhedeg gan Gymorth i Ddioddefwyr Cymru) er mwyn cynyddu hyder dioddefwyr a'u hannog i roi gwybod am y digwyddiadau hyn. Fodd bynnag, mae'r ystadegau hefyd yn tynnu sylw at yr angen i awdurdodau cyhoeddus gydymdrechu, gan gynnwys Llywodraeth Cymru, i gywiro canfyddiadau negyddol o gymunedau lleiafrifol, mynd i'r afael â throseddu casineb, a chefnogi dioddefwyr. 


Rydym yn cydnabod y gallai ansicrwydd Brexit heb gytundeb waethygu'r tensiynau o fewn ein cymunedau ymhellach. Rydym wedi cymryd camau i liniaru'r risg hon cyn gynted â phosibl drwy ddefnyddio Cronfa Bontio Ewropeaidd Llywodraeth Cymru ac ysgogi ein rhwydweithiau presennol i fynd i'r afael â throseddau casineb a hyrwyddo cydlyniant cymunedol yn y ffyrdd canlynol: 


* Mae Canolfan Genedlaethol Adrodd am Droseddau Casineb a Chymorth yn darparu gwasanaeth eirioli a chymorth annibynnol i ddioddefwyr troseddau casineb yng Nghymru. Ehangwyd y gwasanaeth hwn ym mis Ebrill 2019 drwy £360,000 ychwanegol i sicrhau bod gan y Ganolfan y capasiti mwy i gefnogi dioddefwyr troseddau casineb tan fis Mawrth 2021\.


* Yn ogystal, ym mis Mawrth, cyhoeddais 'Grant Cymunedau Lleiafrifol i fynd i’r afael â Throseddau Casineb' – a oedd yn gyllid grant untro i gefnogi sefydliadau cymunedol sy'n cydweithio'n agos â chymunedau lleiafrifoedd ethnig a chymunedau ffydd sydd mewn perygl o ddioddef troseddau casineb. Cafodd y Grant ei ddatblygu yn dilyn trafodaethau â Fforwm Hil Cymru. Rwy newydd gymeradwyo £330,000 o gyllid ar gyfer Rhwydwaith Cydraddoldeb Hiliol Gogledd Cymru, Dangos y Cerdyn Coch i Hiliaeth, Bawso, Tîm Cymorth Ieuenctid Ethnig Cymru, Race Council Cymru, Race Equality First, a Women Connect First. Bydd y sefydliadau hynny'n rhoi amrywiaeth o brosiectau ar waith dros y 18 mis nesaf, gan gynnwys gwella dealltwriaeth o droseddau casineb a magu hyder o ran sut i adrodd amdanynt, gweithio i herio agweddau negyddol mewn ysgolion a cholegau, edrych ar ffyrdd o weithio gyda chyflawnwyr gan ddefnyddio dulliau cyfiawnder adferol, ac ymgymryd â mentrau ymgysylltu â'r gymuned.


* Ar hyn o bryd, rydym yn datblygu ymgyrch genedlaethol i geisio lleihau mynychder a nifer yr achosion o droseddau casineb yng Nghymru, a fydd yn cael ei lansio yn 2020\. Rydym yn casglu safbwyntiau  rhanddeiliaid, aelodau o'r cyhoedd, a dioddefwyr troseddau casineb ar hyn o bryd er mwyn iddynt fynd yn sail i'r gwaith o ddatblygu'r ymgyrch a'i hamcanion. Bydd yr ymgyrch honno'n ein helpu i hyrwyddo negeseuon cadarnhaol drwy gydol y flwyddyn.


* Rydym yn ehangu ein Rhaglen Cydlyniant Cymunedol, sydd wedi derbyn £1\.5 miliwn o gyllid ychwanegol o'r Gronfa Bontio Ewropeaidd hyd at fis Mawrth 2021\. Mae'r cyllid hwn yn cefnogi timau bach ym mhob rhanbarth o Gymru i sicrhau bod mwy o gydweithio â chymunedau lleol a gwasanaethau cyhoeddus, ac i ymateb i'r holl densiynau a allai godi wrth i'r Deyrnas Unedig ymadael â'r Undeb Ewropeaidd. Dros y blynyddoedd diwethaf, mae'r ffaith ein bod yn ariannu'r Rhaglen wedi sicrhau bod Llywodraeth Cymru yn gweithio ochr yn ochr â phartneriaid allweddol i feithrin cydlyniant, gan helpu i fynd i'r afael â throseddau casineb a gwrthsefyll y bygythiad o eithafiaeth. Mae wedi bod yn hanfodol bod capasiti'r rhaglen hon sydd wedi'i hen sefydlu yn cael ei gryfhau yn ystod y cyfnod ansicr hwn i Gymru.


Ochr yn ochr â'r prosiectau hyn, bydd Llywodraeth Cymru yn parhau i gynnal Bwrdd Cyfiawnder Troseddol Cymru ar gyfer Troseddau Casineb er mwyn sicrhau bod fforwm effeithiol ar gyfer rhanddeiliaid allweddol sy'n gweithio i fynd i'r afael â throseddau casineb ledled Cymru.


Ers wythnos ymwybyddiaeth o droseddau casineb y llynedd, bu nifer o achosion terfysgol proffil uchel ledled y byd, a oedd yn amlwg yn deillio o gasineb tuag at gymunedau ethnig, ffydd neu bobl lesbiaidd, hoyw, ddeurywiol a thrawsrywiol. Rydym am roi sicrwydd i bawb o gefndiroedd amrywiol, sy'n byw yng Nghymru, ein bod yn sefyll ynghyd â nhw i wrthwynebu unrhyw weithredoedd o'r fath sy'n rhai ffiaidd a llawn casineb. Yn dilyn yr ymosodiadau yn Christchurch ym mis Mawrth, ysgrifennais at Imams i fynegi'r farn honno ac rwy wedi ysgrifennu at Rabbis yn dilyn yr ymosodiad ar Synagog yn yr Almaen yr wythnos diwethaf. Mae gweithredoedd o'r fath yn gwbl groes i'n gwerthoedd yng Nghymru, a byddwn yn eu condemnio'n gadarn os byddant yn digwydd.


Mae gan Gymru hanes hir o groesawu cymunedau amrywiol a llewyrchus, ac ar y cyfan mae'r cymunedau hynny'n byw yn gytûn. Ond ni ellir cymryd hynny'n ganiataol. Eleni, rydym wedi coffáu 100 mlynedd ers terfysgoedd hil 1919\. Mae hynny'n amserol o ran ein hatgoffa bod anoddefgarwch a rhagfarnau'n bodoli o hyd yn ein cymunedau, a bod rhaid inni fynd i'r afael â hynny dros y misoedd nesaf. 







Translation:


 
Today we mark Hate Crime Awareness Week, an annual campaign to raise awareness, encourage hate crime reporting, and inspire people to work together to combat this affront to victims of hate crime. The Welsh Government’s vision is an inclusive Wales in which people from all backgrounds can thrive, and where there is no room for xenophobia, racism or bigotry. We are determined to drive out hate crime and ensure victims do not suffer in silence.


The theme for Hate Crime Awareness Week 2019 is ‘Spread Love, Not Hate’. This is a pertinent message to reflect upon in the context of imminent EU withdrawal and the increasingly divisive political and media discourse which surrounds it. The racist abuse at last night’s European qualifying match in Bulgaria is another example of the rise of hateful attitudes and we utterly condemn it. 


Since the EU Referendum, there has been a marked increase in reports relating to hate crimes and incidents. This increase has been both quantitative in terms of hate crime reports to Police forces and the Welsh Government\-funded National Hate Crime Report and Support Centre and anecdotal reports where individuals claim that they did not report incidents due to a lack of faith that a prosecution would follow.


The 2018/2019 Hate Crime Statistics for England and Wales were published by the Home Office on 15 October. The statistics show a 17% increase in recorded hate crimes across Wales compared to 2017/2018\. This compares to an overall 10% increase across the whole of England and Wales. There were 3,932 recorded hate crimes across the four Welsh Police Force Areas of which:


* 2,676 (68%) were race hate crimes;
* 751 (19%) were sexual orientation hate crimes;
* 206 (5%) were religion hate crimes;
* 443 (11%) were disability hate crimes; and
* 120 (3%) were transgender hate crimes.


The statistics reflect the hard work being done across Wales by Police Forces, the Third Sector and the National Hate Crime Report and Support Centre (run by Victim Support Cymru) to increase the confidence of victims and encourage them to report these incidents. However, the statistics also illustrate the need for concerted effort on the part of public authorities, including the Welsh Government, to counter negative perceptions of minority communities, tackle hate crime where it occurs, and support victims. 


We recognise the risk the uncertainty of a ‘no deal’ Brexit may bring which could further exacerbate tensions in our communities. We have acted to mitigate these risks as far as possible through utilising the Welsh Government’s European Transition Fund and mobilising our existing networks to tackle hate crime and promote community cohesion in the following ways: 


The National Hate Crime Report and Support Centre provides independent advocacy and support for victims of hate crime in Wales. This service was expanded in April 2019 by an additional £360,000 to ensure the Centre has increased capacity to support victims of hate crime until March 2021\.


In March, I also announced the ‘Hate Crime Minority Communities Grant’ – a one\-off grant fund to support community organisations who are working closely with ethnic minority and faith communities who are at risk of experiencing hate crime. The Grant was developed following engagement with the Wales Race Forum. I have recently approved £330,000 of funding to the North Wales Regional Equality Network (NWREN), Show Racism the Red Card, Bawso, EYST Wales, Race Council Cymru, Race Equality First, and Women Connect First. These organisations will implement a range of projects over the next 18 months, including increasing understanding of hate crime and confidence in how to report, work to challenge negative attitudes in schools and colleges, explore restorative justice approaches with perpetrators, and undertake community engagement initiatives.


We are currently developing a national campaign to try to reduce the incidence of hate crimes and incidents in Wales, to be launched in 2020\. We are currently gathering the views of stakeholders, members of the public, and victims of hate crimes to inform the development of the campaign and its aims. This campaign will help us to promote positive messaging throughout the year.


We are expanding our Community Cohesion Programme with an additional £1\.5million of European Transition Funding until March 2021\. This funding is supporting small teams in each region of Wales to enable increased engagement with local communities and public services, and to respond to whatever tensions may arise as the UK leaves the EU. In recent years our funding of the Programme has ensured the Welsh Government is working alongside key partners to foster cohesion, and help tackle hate crime and counter the threat of extremism. It has been essential that the capacity of this well\-established programme has been bolstered during this uncertain period for Wales.


Alongside these projects, the Welsh Government will continue to convene the Hate Crime Criminal Justice Board Cymru to ensure an effective forum for key stakeholders working to address hate crime across Wales.


Since last year’s hate crime awareness week, there have been a number of high profile terrorist incidents around the world clearly motivated by hatred for ethnic, faith or LGBT\+ communities. We want to reassure anyone from diverse backgrounds, living in Wales, that we are united with them in opposing such vile and hateful acts. After the Christchurch attacks in March, I wrote to Imams to express this sentiment and I have written to Rabbis after the attack on a Synagogue in Germany just last week. Such acts are fundamentally opposed to Welsh values and we will be steadfast in condemning them when they occur.


Wales has a long history of welcoming diverse and vibrant communities, much of it harmonious, but this cannot be taken for granted. This year we commemorated the 100th anniversary of the 1919 race riots. This is a timely reminder of how intolerance and prejudice still resides in our communities and we must address this over the coming months.